സ്വാതന്ത്ര്യ സമര പോരാളികളെ ആദരിച്ച് കെ.പി.എസ്.ടി.എ കാസര്കോട്: സ്വാതന്ത്ര്യ സമര പോരാളികളുടെ കുടുംബങ്ങളെ ചേര്ത്ത് വെക്കുകയാണ് അദ്ധ്യാപക പ്രസ്ഥാനമായ കെ.പി.എസ്.ടി.എ. കേരളത്തിലെ 163 കേന്ദ്രങ്ങളില് ഒരുക്കുന്ന സ്മൃതി സംഗമങ്ങളുടെ ഭാഗമായി വീടുകള് സന്ദര്ശിച്ചാണ് സ്മരണകള് പുതുക്കിയത്. പിലിക്കോട് എരവിലെ മുണ്ടവളപ്പില് കുഞ്ഞിരാമനെ 42 ആം ചരമദിനത്തില് വീട്ടിലെത്തി അനുസ്മരിച്ചാണ് പരിപാടിക്ക് തുടങ്ങിയത്. ഉപ്പുസത്യാഗ്രഹ ജാഥ, പടുവളം കള്ള് ഷാപ്പ് പിക്കറ്റിംഗ് തുടങ്ങിയ സമരവഴികളില് ടി.എസ്. തിരുമുമ്ബിനും പി.സി. കെ.ആര് അടിയോടിക്കും ഒപ്പം പ്രവര്ത്തിച്ച് പ്രഥമ സ്വാതന്ത്ര്യപ്പുലരിയില് പടുവളത്തില് ദേശീയ പതാകയുയര്ത്തി ബ്രിട്ടീഷ് പട്ടാളത്തിന്റെ കൊടിയ മര്ദ്ദനങ്ങള്ക്കിരയായി രോഗബാധിതനായി ചരമമടയുകയും ചെയ്ത കുഞ്ഞിരാമന് ആവേശമാണെന്ന് അദ്ധ്യാപക നേതാക്കള് പറഞ്ഞു. ചെറുവത്തൂര് സബ് ജില്ലാ കമ്മിറ്റി കാലിക്കടവില് സംഘടിപ്പിച്ച സ്മൃതി സായാഹ്ന സദസിന് ശേഷമാണ് വീട്ടിലെത്തി അനുസ്മരിച്ചത്. തുടര്ന്ന് പുഷ്പാര്ച്ചന നടത്തി. കാസര്കോട് ഡി.സി.സി പ്രസിഡന്റ് പി.കെ. ഫൈസല് ഉദ്ഘാടനം ചെയ്തു. കെ.പി.എസ്.ടി.എ സംസ്ഥാന കൗണ്സില് അംഗം പി. ശശിധരന്, വത്സന് പിലിക്കോട്, എം.പി വിജയകുമാര് എന്നിവര് സംസാരിച്ചു. കെ. സുഗതന്, ജി.കെ. ഗിരിജ, പി. ഗോപാലകൃഷ്ണന്, ജി.കെ. ഗിരീഷ്, പി. ചന്ദ്രമതി, കെ.വി. വിനോദ്, നവീന് ബാബു, കെ.വി. ജതീന്ദ്രന് തുടങ്ങിയവര് സംബന്ധിച്ചു. കാലിക്കടവില് നടത്തിയ സ്മൃതി സായാഹ്ന സദസ് ഡി.സി.സി പ്രസിഡന്റ് ഉദ്ഘാടനം ചെയ്തു. പി. ശശിധരന് മുഖ്യപ്രഭാഷണം നടത്തി. എം.പി. വിജയകുമാര് അദ്ധ്യക്ഷനായി.